לוי יצחק הלפרין

הרב לוי יצחק הלפרין (ה'תרצ"ד, 1933 - ט"ז בחשוון ה'תשע"ט, 25 באוקטובר 2018) היה רב ירושלמי, מומחה בענייני הלכה וטכנולוגיה. ממייסדי מכון מדעי טכנולוגי להלכה וראש המכון.

ביוגרפיה
נולד בירושלים ביום ו מרחשוון תרצ"ד לרבנית בריינא ולהרב חנניה יוסף היילפרין, רב בית כנסת "בית יוסף" לחסידי חב"ד בירושלים, דור שביעי לבעל התניא. למד בישיבת סלבודקה בבני ברק, ובישיבת תורת אמת בירושלים.

הרב הלפרין היה מקובל כמומחה לענייני התפתחות טכנולוגית בהלכה, ושותף לעריכת הערך "חשמל" של האנציקלופדיה התלמודית. את פסקי ההלכה שלו בעניינים אלו הוא פרסם מעת לעת בכתבי העת התורניים, בפרסומי המכון ובספר השו"ת שלו, מעשה חוש"ב. פסקי ההלכה שלו מתמקדים בדרך כלל בבעיות שהתחדשו עם התפתחות הטכנולוגיה, וחלק ניכר מהם ברפואה והלכה, אך הוא עסק רבות גם בפסיקת הלכה באופן כללי. כך למשל צידד לאסור משחק בשחמט בשבת, כי סבר שבשל מנהג שחקנים מקצועיים לרשום את מהלכיהם והערותיהם, המשחק נכלל בגזירת "שמא יכתוב" שבשלה נאסרו פעילויות אחרות בשבת.

בשנת 1968 היה שותף לייסוד המכון המדעי טכנולוגי לבעיות ההלכה בראשות פרופ' זאב לב, מאז עמד בראש בית המדרש ומחלקת ההלכה של המכון, ובעשרות שנותיו האחרונות בראש המכון כולו.

פסקיו ופרסומיו זכו להתייחסות פוסקים חשובים כמו הרב שלמה זלמן אוירבך. בשנת 1983 התמודד לרבנות העיר ירושלים והפסיד לרב יצחק קוליץ שזכה ברוב של 49 קולות מול 11 קולות מחברי הגוף הבוחר.

ספרו "אם אסק שמים; קיום המצוות בחלל - בירור הלכתי" (ירושלים תשס"ג) נכתב במענה לפנייתו של אילן רמון לרב אמריקאי בדבר קביעת יום השבת בחלל, פנייה שהועברה לחוות דעתו של הרב הלפרין. הספר הודפס לאחר פטירתו הטראגית של רמון, לעילוי נשמתו.

הרב הלפרין התגורר בשכונת מקור ברוך בירושלים, עד פטירתו באוקטובר 2018.

משפחתו
 אחיו, הרב משה צבי הלפרין, רב קהילת חב"ד וראש ישיבת אחי תמימים חב"ד ליובאוויטש, בראשון לציון.
 אחיו, הרב שמשון לייב הלפרין, מנהל המחלקה למוסדות ציבור במשרד העבודה והרווחה.
 אחיו, הרב זאב דב הלפרין, המשנה לנציב מס הכנסה.
 אחיו, הרב שמואל אלעזר היילפרין, רב שכונת בית ישראל בירושלים וראש ישיבת תורת אמת חב"ד ליובאוויטש, בירושלים.
 אחותו, הרבנית אסתר לאה אשת רבי אברהם מנחם דנציגר, האדמו"ר מאלכסנדר.
 אחותו, מרים ראם, אשת הרב שמחה ראם מפתח תקווה.
 אחותו, שרה מלכה נחמה רודרמן, אשת הרב יצחק רודרמן מפתח תקווה.
 גיסו, הרב נחום ברנהולץ אב"ד ת"א.
 בנו, הרב אברהם משה הלפרין, רב קהל חסידים בשכונת רמות בירושלים וראש בית דין צדק קהילת אונגוואר, ומחליפו בראשות המכון הטכנולוגי להלכה.
 חתנו, הרב יעקב לוריא מרבני המכון הטכנולוגי להלכה.

כתביו









 החשמל בשבת; בירורים ומחקרי הלכה בכל נושאי החשמל בשבת, הפעלות חשמליות וכל התוצאות הנגזרות מכך, ירושלים: מכון מדעי טכנולוגי להלכה, תשע"ג

סדרת השו"ת "מעשה חושב"







 מעשה חושב - ח - שבת ומועד
 מעשה חושב - ט - כללי
 מעשה חושב - י - יוחסין

קישורים חיצוניים


 שיעור וידאו של הרב הלפרין באתר "ישיבה"
 יעקב קצבורג, רב הטכנולוגיה: הגאון שבחר בחיי פשטות, באתר כל הזמן, 17 ביוני 2018

 אבישי אלבוים, איש תם - הרב לוי יצחק הלפרין, בלוג עם הספר של ספריית הרמב"ם



הערות שוליים

קטגוריה:ירושלים: רבנים
קטגוריה:ראשי מכוני מחקר תורניים
קטגוריה:מחברי ספרות תורנית
קטגוריה:מחברי ספרי שו"ת ישראלים
קטגוריה:טכנולוגיה והלכה
קטגוריה:חסידי חב"ד
קטגוריה:משפחת סלונים
קטגוריה:חוקרי רפואה והלכה
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2018
קטגוריה:בוגרי ישיבת סלבודקה (בני ברק)
קטגוריה:מכון מדעי טכנולוגי להלכה